ജോസഫിന്റെ ജാമ്യാപേക്ഷ തള്ളി പ്രതിക്ഷേധിക്കുന്നവരെ അക്രമിക്കുന്നത് ശരിയല്ലെന്ന് കോടതി കൊച്ചി: നടന് ജോജു ജോര്ജിന്റെ വാഹനം നശിപ്പിച്ചെന്ന കേസില് കോണ്ഗ്രസ് പ്രവര്ത്തകന് ജോസഫിന്റെ ജാമ്യാപേക്ഷ കോടതി തള്ളി. സമരത്തിനെതിരെ പ്രതിഷേധിക്കുന്നവരെ അക്രമിക്കുന്ന രീതി അംഗീകരിക്കാനാവില്ലെന്നും കോടതി വ്യക്തമാക്കി. കേസ് പരിഗണിക്കുന്നതിനിടെ കേസില് കക്ഷിചേരാന് ജോജുവിന്റെ അഭിഭാഷകനും എത്തിയിരുന്നു. പ്രതിക്ക് ജാമ്യം നല്കരുതെന്നും തനിക്ക് ആറു ലക്ഷം രൂപയുടെ നഷ്ടം ഉണ്ടെന്നും നടന് കോടതിയില് ബോധിപ്പിച്ചിരുന്നു. കേസില് കക്ഷി ചേരാനുള്ള ജോജുവിന്റെ അപേക്ഷയെ പ്രോസിക്യൂഷന് എതിര്ത്തു. ജോജു കക്ഷി ചേരേണ്ട സാഹചര്യം നിലവില് ഇല്ല. പ്രതിക്ക് ജാമ്യം നല്കരുത് കൊവിഡ് മാനദണ്ഡങ്ങള് ലംഘിച്ചാണ് സമരം നടത്തിയതെന്നും പ്രോസിക്യൂഷന് വാദിച്ചു.